Biskup Íslands hefur staðfest ráðningu sr. Arnaldar Bárðarsonar í starf sóknarprests í Eyrarbakkaprestakalli frá 1. febrúar næstkomandi . Arnaldur var eini umsækjandinn og kaus kjörnefnd Eyrarbakkaprestakalls hann til starfans . Í samræmi við þær breytingar sem nú hafa orðið á starfsmannamálum þjóðkirkjunnar er sr. Arnaldur ráðinn ótímabundið í starfið með hefðbundnum uppsagnarfresti . Arnaldur Bárðarson er fæddur 2. júní 1966 á Akureyri og lauk kandídatsprófi í guðfræði árið 1995 . Hann var vígður til prests árið 1996 og starfaði síðan sem sóknarprestur í Raufarhafnarprestakalli og Ljósavatnsprestakalli og sem prestur við Glerárkirkju á Akureyri . Árin 2010 til 2017 var hann sóknarprestur í norsku kirkjunni . Frá því hann kom heim aftur hefur hann starfað við hótelrekstur í Hafnarfirði og verið afleysingarprestur í Breiðabólstaðar - , Bústaðar - , Þorlákshafnar - og Eyrarbakkaprestaköllum . Eiginkona sr. Arnalds er sr. Ingibjörg Jóhannsdóttir áður prestur í norsku kirkjunni og menntunarfræðingur . Þau eiga fimm syni .